CELEX: 62018CA0214
Language: el
Date: 2019-04-10 00:00:00
Title: Υπόθεση C-214/18: Απόφαση του Δικαστηρίου (όγδοο τμήμα) της 10ης Απριλίου 2019 [αίτηση του Sąd Rejonowy w Sopocie Wydział I Cywilny (Πολωνία) για την έκδοση προδικαστικής αποφάσεως] — Δίκη που κίνησε ο H. W. (Προδικαστική παραπομπή — Οδηγία 2006/112/ΕΚ — Φόρος προστιθεμένης αξίας (ΦΠΑ) — Δικαστικός επιμελητής — Αναγκαστική εκτέλεση — Αμοιβές καθοριζόμενες από τον νόμο — Διοικητική πρακτική των αρμόδιων εθνικών αρχών να θεωρούν ότι στο ποσό των αμοιβών αυτών περιλαμβάνεται ο ΦΠΑ — Αρχές της ουδετερότητας και της αναλογικότητας)

17.6.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 206/13
            
         
      Απόφαση του Δικαστηρίου (όγδοο τμήμα) της 10ης Απριλίου 2019 [αίτηση του Sąd Rejonowy w Sopocie Wydział I Cywilny (Πολωνία) για την έκδοση προδικαστικής αποφάσεως] — Δίκη που κίνησε ο H. W.
      (Υπόθεση C-214/18) (1)
      
      (Προδικαστική παραπομπή - Οδηγία 2006/112/ΕΚ - Φόρος προστιθεμένης αξίας (ΦΠΑ) - Δικαστικός επιμελητής - Αναγκαστική εκτέλεση - Αμοιβές καθοριζόμενες από τον νόμο - Διοικητική πρακτική των αρμόδιων εθνικών αρχών να θεωρούν ότι στο ποσό των αμοιβών αυτών περιλαμβάνεται ο ΦΠΑ - Αρχές της ουδετερότητας και της αναλογικότητας)
      (2019/C 206/15)
      Γλώσσα διαδικασίας: η πολωνική
      
         Αιτούν δικαστήριο
      
      Sąd Rejonowy w Sopocie Wydział I Cywilny
      
         Διάδικοι στην υπόθεση της κύριας δίκης
      
      H. W.
      
         παρισταμένων των: PSM «K», Aleksandra Treder, Aleksandra Treder, ενεργώντας υπό την ιδιότητα δικαστικής επιμελήτριας διορισμένης στο Sąd Rejonowy w Sopocie (περιφερειακό δικαστήριο του Sopot)
      
         Διατακτικό
      
      Οι διατάξεις της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, όπως τροποποιήθηκε με την οδηγία 2013/43/ΕΕ του Συμβουλίου, της 22ας Ιουλίου 2013, καθώς και οι αρχές της ουδετερότητας του φόρου προστιθέμενης αξίας (ΦΠΑ) και της αναλογικότητας έχουν την έννοια ότι δεν αντιτίθενται σε διοικητική πρακτική των αρμόδιων εθνικών αρχών, όπως η επίμαχη στην υπόθεση της κύριας δίκης, κατά την οποία ο ΦΠΑ για υπηρεσίες παρεχόμενες από δικαστικό επιμελητή στο πλαίσιο διαδικασίας αναγκαστικής εκτελέσεως θεωρείται ότι περιλαμβάνεται στις αμοιβές που αυτός εισπράττει.
      
         (1)  ΕΕ C 259 της 23.7.2018.